《憎吏行》
宋代·陈藻

人逢胥吏面，唾欲捣其胸。
伤哉彼何罪，造化生蛇虫。
田宅世无彼，妻孥腹屡空。
人家词讼起，踊跃时命通。
天性本怀恶，煎熬仍怕穷。
得钱即欢喜，道理那能公。
州府珍宝馈，县官筵席供。
吏贓黥且死，州县多宽容。
三尺既虚设，民冤诉高穹。
高穹不垂耳，官吏屋俱丰。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。彼《乐轩集》。